《妙相寺清节轩》
宋代·徐良弼

此君高节抗浮云，环寺幽亭分外清。
凌历雪霜真有守，招邀日月处多情。
更无一点红尘到，但觉中襟爽气生。
争似南墙相对处，萧萧流水绕除鸣。

作者简介：徐良弼，字廷佐，泾县（今属安徽）人。宁宗嘉定四年（一二一一）举经明行修科。授本县丞。事见清嘉庆《泾县志》卷三二。今录诗四首。